ดาวโจนส์,น้ำมันปิดลบ/ทองบวก
หุ้นดาวโจนส์ปิดลบ 4.81 จุด นักลงทุน ผิดหวังตัวเลขจ้างงาน กังวลดอกเบี้ยขาขึ้น ด้านราคาน้ำมันลดลง 56 เซนต์ ขณะที่ทองคำบวก 8.2 ดอลลาร์
8 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 36,231.66 จุด ลดลง 4.81 จุด หรือ -0.013%, ดัชนี เอสแอนด์พี 500 ปิดที่ 4,677.03 จุด ลดลง 19.02 จุด หรือ -0.41% และดัชนี แนสแดคปิดที่ 14,935.90 จุด ลดลง 144.96 จุด หรือ -0.96%ในสัปดาห์แรกของปีใหม่นี้ ดัชนีดาวโจนส์ติดลบ 0.3%, ดัชนี เอสแอนด์พี 500 ลดลง 1.9% และดัชนี แนสแดค ปรับตัวลง 4.5% ซึ่งเป็นการปรับตัวลงรายสัปดาห์รุนแรงที่สุดนับตั้งแต่เดือนก.พ. 2564กระทรวงแรงงานสหรัฐเปิดเผยตัวเลขการจ้างงานนอกภาคเกษตรที่น่าผิดหวังโดยเพิ่มขึ้นเพียง 199,000 ตำแหน่งในเดือนธ.ค. ซึ่งต่ำกว่าที่นักวิเคราะห์คาดการณ์ไว้ที่ระดับ 422,000 ตำแหน่งตลาดหุ้นนิวยอร์กปรับตัวลง หลังรายงานการจ้างงานล่าสุดของสหรัฐได้ตอกย้ำความวิตกของนักลงทุนที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดกั้นเงินเฟ้อ โดยบรรดานักลงทุนคาดว่า เฟดจะยังคงเดินหน้าแผนการปรับขึ้นอัตราดอกเบี้ย และลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE)ด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.พ. ลดลง 56 เซนต์ หรือ 0.7% ปิดที่ 78.90 ดอลลาร์/บาร์เรล แต่ปรับตัวขึ้น 4.9% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนมี.ค. ลดลง 24 เซนต์ หรือ 0.3% ปิดที่ 81.75 ดอลลาร์/บาร์เรล แต่พุ่งขึ้น 5.1% ในรอบสัปดาห์นี้ราคาทองคำโคเม็กซ์งวดส่งมอบเดือน ก.พ. เพิ่มขึ้น 8.2 ดอลลาร์ หรือ 0.46% ปิดที่ 1,797.4 ดอลลาร์/ออนซ์ แต่ในรอบสัปดาห์นี้ สัญญาทองปรับตัวลงราว 1.7%